Messier 49
De Messier 49 (och als NGC 4472 bezeechent) ass eng 8,3 mag hell elliptesch Galaxis mat enger Flächenausdeenung vun 10,2' × 8,3' am Stärebild Virgo.

De Messier 49 war déi éischt Galaxis vum Virgo-Galaxiëkoup, déi fonnt gouf. Entdeckt gouf si den 19. Februar 1771 vum Charles Messier. M49 ass och den hellste Member vun dësem Galaxiëkoup. Hien ass ronn 60 Millioune Liichtjoer vun eis ewech. Genee wéi déi zwou Galaxië Messier 60 a Messier 87, déi och Member vun deem Koup sinn, ass M49 eng elliptesch Risegalaxis, déi een helle kompakte Kär an e wäit ausgedeenten diffusen Halo huet. An der Hubble-Sequenz gëtt déi Galaxis mat Typ E2 uginn. Si ass d'Haaptgalaxis vun der südlecher Ënnergrupp Koup B vum Virgo-Koup.

D'Galaxis besëtzt e System vu Kugelstärekéip, dat allerdéngs mat ronn 7000 Membere wäit manner grouss ass wéi de Kugelstärekoupsystem vum M87. Wéi vum Satellit XMM-Newton festgestallt gouf, sent ee vun den hellste vun dësem Kugelstärekoup staark Röntgenstralen aus. Wëssenschaftler huelen un, datt d'Quell e Schwaarzt Lach am Zentrum vum Kugelstärekoup ass.

Kuckt och

Um Spaweck 

 M49 bei SEDS
 SEDS

Messier 049l
Messier 049
Messier 049
Messier 049
Astronomesch Objeten déi 1771 entdeckt goufen